תקנות המשטרה (מערכת צילום מיוחדת המזהה לוחיות רישוי של כלי רכב – מערכת LPR)

{{ח:התחלה}}
{{ח:כותרת|תקנות המשטרה (מערכת צילום מיוחדת המזהה לוחיות רישוי של כלי רכב – מערכת LPR), התשפ״ד–2024}}

{{ח:פתיח-התחלה}}
{{ח:תיבה|ק״ת תשפ״ד, 3688|תקנות המשטרה (מערכת צילום מיוחדת המזהה לוחיות רישוי של כלי רכב – מערכת LPR)|https://olaw.org.il/takanot/takanot-11475.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת המשטרה#סעיף 10כג|סעיף 10כג(א) ו־(ב)}} {{ח:חיצוני|פקודת המשטרה|לפקודת המשטרה [נוסח חדש], התשל״א–1971}} (להלן – הפקודה), לאחר שהתקיים האמור {{ח:חיצוני|פקודת המשטרה#סעיף 10כג|בסעיף 10כג(ג) לפקודה}}, בהסכמת שר המשפטים, ולעניין {{ח:פנימי|סעיף 8|תקנות 8 עד 10}} {{ח:פנימי|סעיף 12|ו־12}} – בהסכמת שר הביטחון, ובאישור הוועדה לביטחון לאומי של הכנסת – למעט לעניין {{ח:פנימי|סעיף 3|תקנות 3}}, {{ח:פנימי|סעיף 5|5}} {{ח:פנימי|סעיף 15|ו־15}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אחראי מערכת“ – קצין משטרה מאגף הטכנולוגיה והתקשוב במשטרת ישראל שהסמיך ראש האגף האמור;
{{ח:ת|סוג=הגדרה}} ”גוף ציבורי“ – כהגדרתו {{ח:חיצוני|פקודת המשטרה#סעיף 10א|בסעיף 10א לפקודה}};
{{ח:ת|סוג=הגדרה}} ”המאגר“ – אוסף המידע שנאסף ממצלמה מיוחדת נייחת או ממצלמה מיוחדת ניידת, המאפשר נתוני זיהוי חד־ערכי של לוחית כלי רכב, לרבות מידע מופרד המצוי באוסף האמור;
{{ח:ת|סוג=הגדרה}} ”מערכת צילום מיוחדת“ או ”המערכת“ – מערכת צילום מיוחדת כהגדרתה {{ח:חיצוני|פקודת המשטרה#סעיף 10א|בסעיף 10א לפקודה}} המזהה לוחיות רישוי של כלי רכב;
{{ח:ת|סוג=הגדרה}} ”מידע מופרד“ – מידע שהופרד ממידע אחר שנאגר במערכת צילום מיוחדת בהתאם לאמור {{ח:חיצוני|פקודת המשטרה#סעיף 10יג|בסעיף 10יג(ג) לפקודה}};
{{ח:ת|סוג=הגדרה}} ”מנהל המאגר“ – קצין משטרה בדרגת סגן ניצב לפחות, מאגף החקירות והמודיעין במשטרת ישראל שהסמיך ראש האגף האמור;
{{ח:ת|סוג=הגדרה}} ”קצין אחראי“ – קצין משטרה כמשמעותו {{ח:חיצוני|פקודת המשטרה#סעיף 10ד|בסעיף 10ד לפקודה}};
{{ח:ת|סוג=הגדרה}} ”קצין מוסמך“ ו”גורם מאשר“ – כהגדרתם {{ח:חיצוני|פקודת המשטרה#סעיף 10א|בסעיף 10א לפקודה}}.

{{ח:סעיף|2|שמירת המידע}}
{{ח:תת|(א)}} מידע הנאגר במאגר שמקורו במצלמה מיוחדת נייחת יישמר לתקופה של שנתיים; מידע הנאגר במאגר שמקורו במצלמה מיוחדת ניידת יישמר לתקופה של שנה.
{{ח:תת|(ב)}} על אף האמור בתקנת משנה (א), מידע הנשמר למטרות האמורות {{ח:חיצוני|פקודת המשטרה#סעיף 10ז|בסעיף 10ז(א)(3) או (4) לפקודה}}, יישמר לתקופה של 30 ימים.
{{ח:תת|(ג)}} על אף האמור בתקנות משנה (א) ו־(ב), בעת מתן אישור להצבת מצלמה מיוחדת נייחת רשאי הקצין המוסמך או הגורם המאשר, לפי העניין, להורות על תקופת שמירת מידע קצרה מהאמור באותן תקנות משנה, בשים לב למיקומה של המצלמה.
{{ח:תת|(ד)}} בחלוף שישה חודשים מיום שנאגר מידע ממצלמה מיוחדת נייחת ובחלוף שלושה חודשים מיום שנאגר מידע ממצלמה מיוחדת ניידת, יופרד המידע באופן אוטומטי ויחולו לגבי השימוש בו ההוראות לפי {{ח:חיצוני|פקודת המשטרה#סעיף 10יב|סעיף 10יב(ב) לפקודה}}.
{{ח:תת|(ה)}} הסתיימו תקופות שמירת המידע כאמור בתקנה זו, בהתאם לסוג המצלמה המיוחדת, יימחק המידע מהמאגר באופן אוטומטי, למעט חומר כאמור {{ח:חיצוני|פקודת המשטרה#סעיף 10יז|בסעיף 10יז לפקודה}}.

{{ח:סעיף|3|אבטחת מידע}}
{{ח:ת}} מערכת המחשב שבה יוחזק המאגר תאובטח בהתאם להוראות שנקבעו בהנחיות המשטרה לעניין אבטחת מערכות מידע בעלות רמת סיווג גבוהה, כפי שיעודכנו מזמן לזמן, ובהתאם להוראות לעניין מאגרים שחלה עליהם רמת האבטחה הגבוהה לפי {{ח:חיצוני|תקנות הגנת הפרטיות (אבטחת מידע)|תקנות הגנת הפרטיות (אבטחת מידע), התשע״ז–2017}}.

{{ח:סעיף|4|כלי בקרה ממוכנים}}
{{ח:תת|(א)}} מערכת המחשב שבה יוחזק המאגר תכלול כלי בקרה ממוכנים שיבטיחו שימוש במאגר בהתאם להוראות {{ח:חיצוני|פקודת המשטרה|הפקודה}}, תיעוד של כל השימושים שנעשו במאגר וכל שינוי שבוצע במידע שבמאגר.
{{ח:תת|(ב)}} נתונים שתועדו כאמור בתקנה זו יישמרו לתקופה של חמש שנים לפחות.

{{ח:סעיף|5|ביצוע פעולות פיקוח ובקרה}}
{{ח:תת|(א)}} הקצין האחראי או מי מטעמו בדרגת סגן ניצב ומעלה יבצע פעולות פיקוח ובקרה מזמן לזמן ולפחות אחת לחצי שנה בנושאים האלה:
{{ח:תתת|(1)}} עמידה בנוהלי המשטרה הנדרשים לפי {{ח:חיצוני|פקודת המשטרה#סעיף 10ה|סעיפים 10ה}}, {{ח:חיצוני|פקודת המשטרה#סעיף 10יא|10יא(א)}} {{ח:חיצוני|פקודת המשטרה#סעיף 10יב|ו־10יב(ד) לפקודה}};
{{ח:תתת|(2)}} שימוש טכנולוגי במידע שנאגר במאגר בהתאם למטרות הקבועות {{ח:חיצוני|פקודת המשטרה#סעיף 10יב|בסעיף 10יב לפקודה}};
{{ח:תתת|(3)}} הרשאות הגישה למאגר.
{{ח:תת|(ב)}} אחראי המערכת יהיה אחראי לנושאים האלה:
{{ח:תתת|(1)}} ניהול טכני של המאגר;
{{ח:תתת|(2)}} ניהול טכני של הרשאות גישה;
{{ח:תתת|(3)}} קיום הוראות לאבטחת המאגר, לרבות תשתית התקשורת, רכיבי התוכנה וקובצי הנתונים של המאגר.

{{ח:סעיף|6|תנאים לגישה למידע שבמאגר ולשימוש בו}}
{{ח:תת|(א)}} הגישה למאגר ושימוש במידע שנאגר בו יתבצעו בידי מורשי הגישה למידע בלבד, כפי שייקבעו בנוהלי המשטרה בהתאם להוראות {{ח:חיצוני|פקודת המשטרה#סעיף 10יב|סעיף 10יב(ד) לפקודה}}.
{{ח:תת|(ב)}} הרשאות הגישה למידע שבמאגר יהיו על בסיס הגדרת תפקיד.
{{ח:תת|(ג)}} הרשאת הגישה לכל תפקיד תהיה בהיקף ובמידה הנדרשים לשם ביצוע התפקיד בלבד.
{{ח:תת|(ד)}} עם סיום ביצוע התפקיד תבוטל הרשאת הגישה למאגר שניתנה לבעל התפקיד.
{{ח:תת|(ה)}} השימוש במידע שבמאגר ייעשה למטרות האמורות {{ח:חיצוני|פקודת המשטרה#סעיף 10יב|בסעיף 10יב(א) לפקודה}}, באחת או יותר מהחלופות שלהלן ובהתאם לתפקידו של מורשה הגישה:
{{ח:תתת|(1)}} ביצוע שאילתה ישירה לנתונים שבמאגר;
{{ח:תתת|(2)}} קבלת התראות זמן אמת כפי שהוגדרו בנוהל המשטרה שנקבע בהתאם להוראות {{ח:חיצוני|פקודת המשטרה#סעיף 10ה|סעיף 10ה לפקודה}}.
{{ח:תת|(ו)}} לא תתאפשר גישה למאגר ממערכות מחשב משטרתיות אחרות לצורך שימוש במידע אלא באישור הקצין המוסמך, לאחר שמצא כי התקיימו כל אלה:
{{ח:תתת|(1)}} הקישור נדרש לצורך המטרות האמורות {{ח:חיצוני|פקודת המשטרה#סעיף 10יב|בסעיף 10יב(א) לפקודה}};
{{ח:תתת|(2)}} נתונים מהמאגר לא ייחשפו לפני מי שאינו מורשה גישה אליהם, אף אם הוא מורשה גישה למערכת המקושרת.

{{ח:סעיף|7|תיעוד הגישה למאגר}}
{{ח:תת|(א)}} משטרת ישראל תתעד כל שאילתה שבוצעה במאגר; התיעוד יכלול את כל אלה:
{{ח:תתת|(1)}} זהות עורך השאילתה ותפקידו;
{{ח:תתת|(2)}} התאריך והשעה שבהם בוצעה השאילתה;
{{ח:תתת|(3)}} סוג השאילתה שבוצעה;
{{ח:תתת|(4)}} מטרת השאילתה, מתוך המטרות המפורטות {{ח:חיצוני|פקודת המשטרה#סעיף 10יב|בסעיף 10יב לפקודה}};
{{ח:תתת|(5)}} מספר תיק החקירה, אם יש כזה;
{{ח:תתת|(6)}} אם בוצע שימוש במידע המופרד, יכלול התיעוד גם את שם הגורם המאשר, תפקידו והמועד שבו ניתן האישור ואת סעיפי העבירה שבשלה נעשית השאילתה.
{{ח:תת|(ב)}} משטרת ישראל תתעד כל הכללה של התראות זמן אמת; התיעוד יכלול את כל אלה:
{{ח:תתת|(1)}} סוג ההכללה;
{{ח:תתת|(2)}} פרטי הגורם המוכלל;
{{ח:תתת|(3)}} הגורם המאשר את ההכללה;
{{ח:תתת|(4)}} תקופת ההכללה.

{{ח:סעיף|8|בקשת מידע של גוף ציבורי}}
{{ח:ת}} גוף ציבורי הנדרש למידע האגור במערכת יגיש בקשה בכתב לקבל מידע, שתכלול את כל אלה:
{{ח:תת|(1)}} זהות הגוף המבקש;
{{ח:תת|(2)}} פרטי הגורם המבקש ותפקידו;
{{ח:תת|(3)}} תיאור המידע המבוקש;
{{ח:תת|(4)}} המטרה שלשמה נדרש המידע, מתוך המטרות המפורטות {{ח:חיצוני|פקודת המשטרה#סעיף 10טז|בסעיף 10טז(א) לפקודה}};
{{ח:תת|(5)}} תדירות העברת המידע;
{{ח:תת|(6)}} אופן העברת המידע;
{{ח:תת|(7)}} מורשי הגישה בגוף הציבורי;
{{ח:תת|(8)}} אופן שמירת המידע בגוף הציבורי, אבטחתו והבקרה על הגישה אליו.

{{ח:סעיף|9|אישור מסירת מידע דרך קבע}}
{{ח:תת|(א)}} קצין מוסמך רשאי לאשר מסירת מידע מהמאגר לגוף ציבורי דרך קבע.
{{ח:תת|(ב)}} אישור כאמור בתקנת משנה (א) יינתן בהחלטה מנומקת בכתב, בהתחשב, בין השאר, באלה:
{{ח:תתת|(1)}} התאמת הבקשה למטרה מהמטרות הקבועות {{ח:חיצוני|פקודת המשטרה#סעיף 10טז|בסעיף 10טז(א) לפקודה}};
{{ח:תתת|(2)}} האם העברת המידע לגוף הציבורי באופן המבוקש נדרשת לשם מילוי תפקידו;
{{ח:תתת|(3)}} האם ובאיזו מידה העברת המידע באופן המבוקש נדרשת לצורך מימוש המטרות שלשמן הוגשה הבקשה;
{{ח:תתת|(4)}} מידת הפגיעה בפרטיות שתיגרם כתוצאה מהעברת המידע, איזונה אל מול תכלית העברת המידע, והאם ניתן לצמצמה;
{{ח:תתת|(5)}} אופן שמירת המידע, אבטחתו והבקרה על הגישה אליו בגוף הציבורי הם ברמה שאינה פחותה מהרמה שנקבעה לעניינים אלה בהנחיות המשטרה כאמור {{ח:פנימי|סעיף 3|בתקנה 3}} בנוגע למערכת;
{{ח:תתת|(6)}} מורשי הגישה בגוף הציבורי שלהם רשות לעיין במידע שנמסר;
{{ח:תתת|(7)}} האם נקבעו בגוף הציבורי נהלים כאמור {{ח:חיצוני|פקודת המשטרה#סעיף 10טז|בסעיף 10טז(ב) לפקודה}}.
{{ח:תת|(ג)}} אישור למסירת מידע לפי {{ח:פנימי|סעיף 9|תקנה 9(א)}} לא יעלה על חמש שנים.

{{ח:סעיף|10|אישור מסירת מידע מסוים}}
{{ח:ת}} מנהל המאגר או קצין בדרגת רב–פקד שהוסמך לכך בידי מנהל המאגר (להלן – מנהל המאגר או הקצין מטעמו) רשאי לאשר, בהחלטה מנומקת בכתב, מסירת מידע מסוים מתוך המאגר לגוף ציבורי, לאחר ששקל את השיקולים הקבועים {{ח:פנימי|סעיף 9|בתקנה 9(ב)}}.

{{ח:סעיף|11|תיעוד בקשות להעברת מידע שהתקבלו מגוף ציבורי}}
{{ח:ת}} משטרת ישראל תתעד כל בקשה לקבלת מידע שהתקבלה מגוף ציבורי כאמור {{ח:פנימי|סעיף 9|בתקנות 9}} {{ח:פנימי|סעיף 10|ו־10}}; התיעוד יכלול את אלה:
{{ח:תת|(1)}} מועד הגשת הבקשה ומועד אישורה;
{{ח:תת|(2)}} זהות הגוף הציבורי;
{{ח:תת|(3)}} אופן העברת המידע לגוף הציבורי;
{{ח:תת|(4)}} היקף המידע שהועבר לגוף הציבורי;
{{ח:תת|(5)}} מסמך הבקשה שהוגש ומסמך האישור.

{{ח:סעיף|12|מסירת מידע לגוף ציבורי ביוזמת המשטרה}}
{{ח:תת|(א)}} מצא קצין משטרה כי מסירת מידע מסוים מהמאגר לגוף ציבורי דרושה למשטרה לשם השגת מטרה מהמטרות המנויות {{ח:חיצוני|פקודת המשטרה#סעיף 10יב|בסעיף 10יב(א) לפקודה}}, רשאי הוא לפנות בכתב למנהל המאגר או לקצין מטעמו, לשם מסירת המידע האמור לגוף הציבורי, ומנהל המאגר או הקצין מטעמו רשאי, לאחר ששקל את השיקולים הקבועים {{ח:פנימי|סעיף 9|בתקנה 9(ב)(2) עד (4) ו־(7)}}, להעביר את המידע לגוף הציבורי.
{{ח:תת|(ב)}} העברת מידע כאמור בתקנת משנה (א) תלווה באישור בכתב של הגוף הציבורי על כך ועל דבר קבלת המידע.
{{ח:תת|(ג)}} מנהל המאגר או הקצין מטעמו שהעביר מידע כאמור בתקנת משנה (א), יתעד את הפרטים המנויים {{ח:פנימי|סעיף 11|בתקנה 11(2) עד (4)}} לגבי העברת המידע האמורה.

{{ח:סעיף|13|יידוע הציבור בדבר הצבת מצלמה מיוחדת נייחת}}
{{ח:תת|(א)}} בקבלת החלטה בדבר יידוע הציבור על הצבת מצלמה מיוחדת נייחת לפי {{ח:חיצוני|פקודת המשטרה#סעיף 10ט|סעיף 10ט(ג) לפקודה}}, ישקול הקצין המוסמך או הגורם המאשר אם יידוע הציבור עלול לפגוע במטרות המנויות {{ח:חיצוני|פקודת המשטרה#סעיף 10ז|בסעיף 10ז(א) לפקודה}} בהתחשב, בין השאר, בשיקולים האלה:
{{ח:תתת|(1)}} פגיעה בתכלית שלשמה הוצבה המצלמה;
{{ח:תתת|(2)}} חשיפת שיטות עבודה ואמצעים של משטרת ישראל.
{{ח:תת|(ב)}} מצא הקצין המוסמך או הגורם המאשר כי אין מניעה ליידע את הציבור בדבר הצבת מצלמה מיוחדת נייחת, יפרסם את דבר הצבתה של מצלמה כאמור באתר האינטרנט של משטרת ישראל או באמצעות שלט המודיע כי המקום מצולם.

{{ח:סעיף|14|אמות מידה לקביעת אמינות מערכת צילום מיוחדת ובקרה על פעילותה}}
{{ח:תת|(א)}} רמת הדיוק הממוצעת של זיהוי לוחית רכב שצולמה באמצעות מערכת צילום מיוחדת הכוללת מצלמות מיוחדות נייחות וניידות, תעמוד על 95% לפחות, ביום ובלילה ובתנאי מזג אוויר משתנים.
{{ח:תת|(ב)}} אחת לחצי שנה תבוצע בדיקה לקביעת רמת הדיוק של מצלמות מיוחדות נייחות ושל מצלמות מיוחדות ניידות; בדיקה כאמור תתועד ותישמר במערכות המחשב של המשטרה לתקופה של חמש שנים לפחות.
{{ח:תת|(ג)}} משטרת ישראל תקבע נוהל לעניין אופן ביצוע הבדיקה וקביעת רמת הדיוק לשם יישום אמת המידה האמורה בתקנת משנה (א).
{{ח:תת|(ד)}} ממצאי הבדיקה ונוהל המשטרה שנקבע בהתאם לתקנת משנה (ג) לא יפורסמו לעיון הציבור.
{{ח:תת|(ה)}} עדכון על ממצאי הבדיקה יועבר לשר ולוועדה לביטחון לאומי של הכנסת בסמוך להפקתם; העדכון יהיה חסוי.

{{ח:סעיף|15|תחזוקה}}
{{ח:תת|(א)}} תחזוקה, תיקונים, הוספות ועדכונים טכנולוגיים של המערכת יבוצעו בידי בעלי מקצוע, שוטרים ושאינם שוטרים, גם אם אינם אנשי אגף הטכנולוגיה והתקשוב במשטרת ישראל, ובלבד שאושרו מראש בידי ראש היחידה לביטחון מידע במשטרה ובתיאום עם אחראי המערכת.
{{ח:תת|(ב)}} אחראי המערכת והעובדים שהוא הרשה יהיו מורשים לגישה לנתוני המאגר רק ככל שהדבר נדרש לצורך תחזוקת המאגר והטיפול הטכני הקשור בה.

{{ח:חתימות|ט״ז באלול התשפ״ד (19 בספטמבר 2024)}}
* '''איתמר בן גביר'''
השר לביטחון לאומי
{{ח:סוגר}}
{{ח:סוף}}
[[קטגוריה:בוט חוקים]]